Fin Gnatt

Fin Gnatt (født 19. mai 1960) er en norsk sportsanker for TV 2 og tidligere svømmer.  

Gnatt vokste opp i Australia og New Zealand, men flyttet til Norge da han var 11 år. Hans far Poul Gnatt var ballettdanser. I perioden 1978–1980 var han med på det norske landslaget i svømming. I 1983 begynte han å jobbe som konsulent i Norges Svømmeforbund. I 1986 var han landslagssjef i svømming, og i året etter begynte han som profesjonell svømmetrener i Bergen. Samme år sluttet han som konsulent i Norges Svømmeforbund. 

Han hadde tidligere jobbet som frilansjournalist, men begynte å jobbe fast for TV 2 Sporten samme året TV-kanalen ble lansert. Per 2023 er han fast sportsanker for TV 2 Sporten. Han leder både sportsnyhetene og sjakksendingene til TV 2.

 Referanser 

Kategori:Norske TV-programledere
Kategori:Norske sportsjournalister
Kategori:Norske svømmere
Kategori:Norske svømmetrenere
Kategori:Programledere for TV 2
Kategori:Norgesmestere i svømming
Kategori:Svømmere for Idrettslaget Varg